ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027180

ขอให้ปรับปรุงระบบการให้บริการทางโทรศัพท์ของสำนักงานเขตพระโขนง กรุงเทพมหานคร หมายเลขโทรศัพท์ 0 2311 0186 , 0 2311 4472 กด 2  เนื่องจากวันที่ 5 กรกฎาคม 2566 เวลาประมาณ 09.05 -09.12 น. ผู้ร้องได้ติดต่อไปยังหน่วยงานดังกล่าว เพื่อสอบถามและแจ้งขอความช่วยเหลือในการจัดสรรเจ้าหน้าที่ทำบัตรประจำตัวประชาชนให้กับมารดา เพราะเป็นผู้ป่วยติดเตียง จะต้องใส่เครื่องช่วยหายใจระบบออกซิเจนตลอดเวลา โดยเมื่อผู้ร้องติดต่อไปหมายเลขโทรศัพท์ 0 2311 0186 จำนวน 2 ครั้ง มีลักษณะเป็นสัญญาณสายว่าง แต่ไม่มีผู้รับสาย ต่อมาผู้ร้องจึงติดต่อไปยังฝ่ายบัตรประจำตัวประชาชน หมายเลขโทรศัพท์ 0 2311 4472 กด 2 มีเจ้าหน้าที่เพศชาย (ไม่ทราบชื่อ และนามสกุล) รับสาย ซึ่งมีการสนทนาอยู่ สายก็ถูกตัดไป ผู้ร้องจึงทำการติดต่อกลับไปที่ หมายเลขโทรศัพท์ 0 2311 4472 กด 2 อีกจำนวน 2 ครั้ง มีลักษณะเป็นเสียงตอบรับอัตโนมัติ แจ้งว่า หมายเลขที่ท่านติดต่อไม่สามารถติดต่อได้ในขณะนี้ ต่อมาผู้ร้องจึงทำการติดต่อไปยังหมายเลขโทรศัพท์ 0 2311 0186 อีกจำนวน 1 ครั้ง แต่มีลักษณะเสียงตอบรับอัตโนมัติ แจ้งว่า หมายเลขที่ท่านติดต่อไม่สามารถติดต่อได้ในขณะนี้เช่นเดียวกัน ทำให้ทางผู้ร้องเห็นว่าเป็นการปฏิบัติหน้าที่ในช่วงเวลาราชการควรที่จะสามารถติดต่อได้ จากกรณีดังกล่าวส่งผลให้ผู้ร้องไม่ได้รับความพึงพอใจและไม่ได้รับความสะดวกในการติดต่อขอใช้บริการเป็นอย่างมาก จึงประสงค์ให้หน่วยงานที่เกี่ยวข้องปรับปรุงและแก้ไขในกรณีดังกล่าวด้วย 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata